Temeljem članka 36. stavka 9. Zakona o održivom gospodarenju otpadom («Narodne novine» broj 94/13, 73/17, 14/19 i 98/19) i članka 45. Statuta Općine Antunovac («Službeni glasnik Općine Antunovac» broj 2/13, 3/18, 7/19 i 3/20), Općinski načelnik Općine Antunovac dana 02. ožujka 2021. godine donosi

**IZVJEŠĆE**

**o lokacijama i količinama odbačenog otpada te troškovima uklanjanja odbačenog otpada**

**u 2020. godini na području Općine Antunovac**

Članak 1.

Odredbom članka 36. stavka 9. Zakona o održivom gospodarenju otpadom («Narodne novine» broj 94/13, 73/17, 14/19 i 98/19) propisano je da je izvršno tijelo jedinice lokalne samouprave dužno predstavničkom tijelu te jedinice podnijeti izvješće o lokacijama i količinama odbačenog otpada, te troškovima uklanjanja odbačenog otpada.

Članak 2.

Tijekom 2020. godine sanaciju otpadom onečišćenog tla provodio je Vlastiti pogon Općine Antunovac i Unikom d.o.o., iz Osijeka, davatelj javne usluge prikupljanja miješanog komunalnog otpada i biorozgradivog komunalnog otpada na području Općine Antunovac.

Članak 3.

Lokacije otpadom onečišćenog tla na području Općine Antunovac su:

* lokacija na javnoj površini uz lokalnu cestu Antunovac – Tenja (Seleš, Stari Seleš, Kudeljara),
* lokacija na javnoj površini uz pristupnu cestu prema Centru za unapređenje stočarstva,
* lokacija na javnoj površini uz naselje Josipin dvor i
* lokacija na javnoj površini uz ulicu Dr. Franje Tuđmana.

Ukupna količina odbačenog otpada: 25 m3.

Članak 4.

Za saniranje deponija na području Općine Antunovac proračunom Općine Antunovac za 2020. godinu planirano je 25.000,00 kuna, a utrošeno je 1.500,00 kuna.

Članak 5.

Glede provođenja mjera o sprječavanju odbacivanja otpada, uspostavljen je sustav za zaprimanje obavijesti o nepropisno odbačenom otpadu, te je isti dostupan na internetskoj stranici Općine Antunovac te je uspostavljen je sustav evidentiranja lokacija odbačenog otpada.

Kontrola i prevencija bacanja otpada vrši se ophodnjom od strane komunalnog redara.

KLASA: 351-01/21-01/01

URBROJ: 2158/02-01-21-4

U Antunovcu, 02. ožujka 2021. godine

Općinski načelnik

Davor Tubanjski, bacc. ing. agr.